pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เช็กเลย! 1 เม.ย. นี้ สิทธิสวัสดิการแห่งรัฐรอบใหม่ ใช้จ่ายอะไรได้บ้าง?
วันจันทร์ที่ 3 เมษายน 2566
เช็กเลย! 1 เม.ย. นี้ สิทธิสวัสดิการแห่งรัฐรอบใหม่ ใช้จ่ายอะไรได้บ้าง?
.....
วันนี้ (1 เม.ย. 66) ถือเป็นวันแรกที่ผู้ได้รับสิทธิโครงการลงทะเบียนเพื่อสวัสดิการแห่งรัฐ ปี 2565 ที่ยืนยันตัวตนสําเร็จภายในวันที่ 26 มี.ค. 66 ที่ผ่านมา สามารถเริ่มใช้สิทธิสวัสดิการแห่งรัฐผ่านบัตรประจําตัวประชาชนแบบสมาร์ทการ์ดได้ สําหรับสิทธิประโยชน์ที่จะได้รับมีดังนี้
1. วงเงินค่าซื้อสินค้าอุปโภคบริโภคที่จําเป็นจากร้านธงฟ้าและร้านอื่น ๆ ตามที่กระทรวงพาณิชย์กําหนด >> 300 บาท/คน/เดือน
2. วงเงินส่วนลดค่าซื้อก๊าซหุงต้ม >> 80 บาท/คน/3 เดือน
3. วงเงินค่าเดินทางผ่านระบบขนส่งสาธารณะ >> 750 บาท/คน/เดือน
4. มาตรการบรรเทาภาระค่าไฟฟ้า >> 315 บาท/ครัวเรือน/เดือน
5. มาตรการบรรเทาภาระค่าน้ําประปา >> 100 บาท/ครัวเรือน/เดือน
.
สําหรับผู้ยังไม่ดําเนินการยืนยันตัวตนหรือยืนยันไม่สําเร็จ จะยังไม่สามารถเริ่มใช้จ่ายในวันที่ 1 เม.ย.นี้ได้ แต่ไม่ได้ถูกตัดสิทธิ์ตามโครงการ ยังสามารถไปดําเนินการยืนยันตัวตนที่ธนาคารทั้ง 3 แห่ง แต่จะเริ่มใช้จ่ายตามโครงการได้ตามรอบที่ยืนยันตัวตนสําเร็จ ดังนี้
1. ยืนยันตัวตนสําเร็จระหว่าง 27 มี.ค. - 26 เม.ย. 66 เริ่มใช้สิทธิได้ 1 พ.ค. 66
2. ยืนยันตัวตนสําเร็จระหว่าง 27 เม.ย. - 26 พ.ค. 66 เริ่มใช้สิทธิได้ 1 มิ.ย. 66
3. ยืนยันตัวตนสําเร็จระหว่าง 27 พ.ค. - 26 มิ.ย. 66 เริ่มใช้สิทธิได้ 1 ก.ค. 66
.
ทั้ง 3 กลุ่มนี้กระทรวงการคลังจะโอนวงเงินตามสิทธิย้อนหลังให้ไปถึงเดือนที่เริ่มต้นใช้จ่ายตามโครงการเดือนเม.ย. แต่จะสิทธิย้อนหลังให้เฉพาะวงเงินการซื้อสินค้าอุปโภคบริโภคจากร้านธงฟ้าเท่านั้น
.
กลุ่มที่ 4 ที่ยืนยันตัวตนสําเร็จตั้งแต่ 27 มิ.ย. 66 เป็นต้นไป และเริ่มใช้สิทธิสวัสดิการ 1 ส.ค. 66 จะไม่ได้รับสิทธิย้อนหลัง แต่จะได้รับสิทธิเฉพาะเดือนที่กระทรวงการคลังดําเนินการตั้งวงเงินให้เป็นต้นไป
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ระบบอำนวยความสะดวกแก่ผู้เดินทาง Ease of Traveling
วันจันทร์ที่ 3 เมษายน 2566
03/04/2566
​ระบบอํานวยความสะดวกแก่ผู้เดินทาง Ease of Traveling
วันพฤหัสบดีที่ 30 มีนาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงการท่องเที่ยวและกีฬา ดําเนินการพัฒนาระบบอํานวยความสะดวกแก่ผู้เดินทาง หรือ Ease
of Traveling โดยต่อยอดจากระบบ Thailand Entry
ซึ่งให้ข้อมูลเกี่ยวกับมาตรการและขั้นตอนการเดินทางเข้าไทยในช่วงการแพร่ระบาดของโรคโควิด-19 โดยในปี
2566 นี้ จะเชื่อมต่อข้อมูลกับหน่วยงานต่าง ๆ เพื่อเพิ่มประสิทธิภาพ เช่น กระทรวงวัฒนธรรม
เรื่องข้อมูลงานเทศกาลและงานประเพณีของไทย กรมศิลปากร
เรื่องข้อมูลพิพิธภัณฑ์และอุทยานประวัติศาสตร์ กรมป้องกันและบรรเทาสาธารณภัย
เรื่องการรายงานสาธารณภัยประจําวัน กรมอุตุนิยมวิทยา เรื่องการแจ้งเตือนสภาพอากาศ
โดยจะมีการวิเคราะห์ความพึงพอใจ พฤติกรรม และความต้องการของนักท่องเที่ยว
เพื่อพัฒนาแผนดําเนินการในปีต่อ ๆ ไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส ร่วมกับ ศูนย์คุณธรรม ประชุมระบบเทคโนโลยีสารสนเทศ
วันจันทร์ที่ 3 เมษายน 2566
ดีอีเอส ร่วมกับ ศูนย์คุณธรรม ประชุมระบบเทคโนโลยีสารสนเทศ
ดีอีเอส ร่วมกับ ศูนย์คุณธรรม ประชุมระบบเทคโนโลยีสารสนเทศ
วันนี้ (3 เม.ย. 66) ดร.สุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในการศึกษาดูงานของศูนย์คุณธรรม (องค์การมหาชน) เกี่ยวกับระบบเทคโนโลยีสารสนเทศของ สํานักงานปลัดกระทรวงดิจิทัลเพื่อเศรษฐกิจและสังคม ณ ห้องประชุม 601 ชั้น 6 สํานักงานปลัดกระทรวงดิจิทัลเพื่อเศรษฐกิจและสังคม
_________________
รัฐบาลไทย-ข่าวทำเนียบรัฐบาล-โฆษกรัฐบาลเปิดเผยถึงแนวโน้มการฟื้นตัวของผู้ประกอบการไทยภาคธุรกิจการท่องเที่ยว หลังสถิติการจดทะเบียนจัดตั้งธุรกิจใหม่เดือนกุมภาพันธ์ 2566 เพิ่มมากขึ้น
วันจันทร์ที่ 3 เมษายน 2566
03/04/2566
โฆษกรัฐบาลเปิดเผยถึงแนวโน้มการฟื้นตัวของผู้ประกอบการไทยภาคธุรกิจการท่องเที่ยว หลังสถิติการจดทะเบียนจัดตั้งธุรกิจใหม่เดือนกุมภาพันธ์ 2566 เพิ่มมากขึ้น
โฆษกรัฐบาลเปิดเผยถึงแนวโน้มการฟื้นตัวของผู้ประกอบการไทยภาคธุรกิจการท่องเที่ยว หลังสถิติการจดทะเบียนจัดตั้งธุรกิจใหม่เดือนกุมภาพันธ์ 2566 เพิ่มมากขึ้น
วันที่ 3 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงแนวโน้มการฟื้นตัวของผู้ประกอบการไทย โดยเฉพาะในภาคธุรกิจที่เกี่ยวข้องกับการท่องเที่ยวที่มีอัตราจดทะเบียนจัดตั้งธุรกิจใหม่เพิ่มขึ้นอย่างต่อเนื่อง สะท้อนสถานการณ์การท่องเที่ยวที่ดีขึ้น และมาตรการของรัฐบาลในการดึงดูดนักท่องเที่ยวให้เดินทางเข้าประเทศไทยมากขึ้น
โฆษกประจําสํานักนายกรัฐมนตรีกล่าวว่า กรมพัฒนาธุรกิจการค้า กระทรวงพาณิชย์ ได้รายงานข้อมูลธุรกิจจัดตั้งใหม่เดือนกุมภาพันธ์ 2566 ซึ่งพบว่ากลุ่มธุรกิจที่เกี่ยวเนื่องกับการท่องเที่ยว มีอัตราการจัดตั้งใหม่ในเดือนกุมภาพันธ์ 2566 เพิ่มขึ้นถึง 1.1 เท่าเทียบเดือนเดียวกันของปีก่อน และมีสัดส่วนการจัดตั้งใหม่คิดเป็นร้อยละ 8.05 ของธุรกิจที่จัดตั้งใหม่ทั้งหมดในเดือนกุมภาพันธ์ 2566 ซึ่งมีธุรกิจที่จัดตั้งใหม่ทั้งหมดจํานวน 8,537 ราย เพิ่มขึ้นจากเดือนมกราคม 2566 คิดเป็นร้อยละ 0.84 โดยส่วนใหญ่เป็นธุรกิจก่อสร้าง อสังหาริมทรัพย์ และภัตตาคาร และหากเทียบกับเดือนกุมภาพันธ์ 2565 เพิ่มขึ้น คิดเป็นร้อยละ 18.39 โดยนับได้ว่ามีธุรกิจที่จัดตั้งใหม่สูงสุดในรอบ 10 ปี ของเดือนกุมภาพันธ์ (กุมภาพันธ์ 2557 - 2566)
ทั้งนี้ กลุ่มธุรกิจที่เกี่ยวเนื่องกับการท่องเที่ยวที่จัดตั้งใหม่ แบ่งเป็น ตัวแทนธุรกิจการเดินทาง เพิ่มขึ้น 23 เท่า ธุรกิจจัดนําเที่ยว เพิ่มขึ้น 3.2 เท่า ธุรกิจแลกเปลี่ยนเงินตราต่างประเทศ เพิ่มขึ้น 2 เท่า สําหรับธุรกิจภัตตาคาร/ร้านอาหาร เพิ่มขึ้นร้อยละ 84.23 และธุรกิจโรงแรม เพิ่มขึ้นร้อยละ 25.93 สะท้อนมาจากเศรษฐกิจในภาพรวม และสถานการณ์การท่องเที่ยวที่ดีขึ้น มีจํานวนนักท่องเที่ยวเดินทางเข้าประเทศมากขึ้น รวมถึงดัชนีความเชื่อมั่นผู้บริโภค และดัชนีความเชื่อมั่นทางธุรกิจ ที่ปรับตัวเพิ่มขึ้นอย่างต่อเนื่อง
“สถานการณ์ทางเศรษฐกิจที่เริ่มฟื้นตัว ส่งผลให้การท่องเที่ยวดีขึ้น ประกอบกับการดําเนินมาตรการของรัฐบาลเพื่อกระตุ้นการท่องเที่ยวและฟื้นฟูเศรษฐกิจมาอย่างต่อเนื่อง ทั้งนี้ รัฐบาลได้เตรียมพร้อมสําหรับการท่องเที่ยวในช่วงวันสงกรานต์ ซึ่งคาดว่าจะมีนักท่องเที่ยวทั้งไทยและต่างชาติเดินทางท่องเที่ยวและจับจ่ายใช้สอยมากขึ้น ทําให้ผู้ประกอบการไทย โดยเฉพาะในภาคธุรกิจที่เกี่ยวข้องกับการท่องเที่ยว ยังคงได้รับผลประโยชน์ และมีแนวโน้มที่จะเติบโตอย่างต่อเนื่อง” นายอนุชาฯ กล่าว
รัฐบาลไทย-ข่าวทำเนียบรัฐบาล-๒ เมษายน วันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
วันจันทร์ที่ 3 เมษายน 2566
๒ เมษายน วันคล้ายวันพระราชสมภพ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ด้วยเกล้าด้วยกระหม่อม ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม
รัฐบาลไทย-ข่าวทำเนียบรัฐบาล-ดีอีเอสร่วมหารือมาตรการป้องกันการล่วงละเมิดทางเพศเด็กผ่านสื่อออนไลน์
วันจันทร์ที่ 3 เมษายน 2566
ดีอีเอสร่วมหารือมาตรการป้องกันการล่วงละเมิดทางเพศเด็กผ่านสื่อออนไลน์
ดีอีเอสร่วมหารือมาตรการป้องกันการล่วงละเมิดทางเพศเด็กผ่านสื่อออนไลน์
วันนี้ (3 เมษายน 2566) - ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) หารือร่วมกับนายวันชัย รุจนวงศ์ ผู้แทนไทยในคณะกรรมาธิการอาเซียนว่าด้วยการส่งเสริมและคุ้มครองสิทธิสตรีและเด็ก ในประเด็น มาตรการป้องกันการล่วงละเมิดทางเพศเด็กผ่านสื่อออนไลน์ โดยมีเจ้าหน้าที่ และผู้ที่เกี่ยวข้องเข้าร่วม ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม
______________________
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิร่วมอนุรักษ์ สืบสาน ส่งเสริมประเพณีอันดีงาม และต้อนรับเทศกาลสงกรานต์ วันที่ 1 - 20 เมษายน 2566
วันจันทร์ที่ 3 เมษายน 2566
ท่าอากาศยานสุวรรณภูมิร่วมอนุรักษ์ สืบสาน ส่งเสริมประเพณีอันดีงาม และต้อนรับเทศกาลสงกรานต์ วันที่ 1 - 20 เมษายน 2566
...
ท่าอากาศยานสุวรรณภูมิร่วมอนุรักษ์ สืบสาน ส่งเสริมประเพณีอันดีงาม และต้อนรับเทศกาลสงกรานต์ วันที่ 1 - 20 เมษายน 2566
ท่าอากาศยานสุวรรณภูมิ (ทสภ.) กระทรวงคมนาคม ร่วมอนุรักษ์ สืบสาน ส่งเสริมประเพณีอันดีงามของไทย จัดให้มี จุดสรงน้ําพระพุทธรูป เพื่อความเป็นสิริมงคล พร้อมจัดตกแต่งมุมถ่ายภาพเทศกาลสงกรานต์ภายใต้คอนเซ็ปต์วัฒนธรรม ประเพณี ความรื่นเริง และสายน้ํา ที่เต็มไปด้วยความสนุกสนาน ตั้งแต่วันที่ 1 - 20 เมษายน 2566ณ บริเวณเคาน์เตอร์เช็กอิน Row H/J ห้องโถงผู้โดยสารขาออก ชั้น 4 ประตู 4 - 5 และบริเวณห้องโถงผู้โดยสารขาเข้าภายในประเทศ ชั้น 2 ประตู 1 เพื่อสร้างความประทับใจให้แก่ผู้โดยสารและผู้ใช้บริการ ณ ทสภ. ในช่วงเทศกาลแห่งความสุข
รัฐบาลไทย-ข่าวทำเนียบรัฐบาล-กรมท่าอากาศยานชี้แจงกรณีผู้ประกอบการแท็กซี่ท่าอากาศยานกระบี่
วันจันทร์ที่ 3 เมษายน 2566
กรมท่าอากาศยานชี้แจงกรณีผู้ประกอบการแท็กซี่ท่าอากาศยานกระบี่
....
จากกรณีที่มีเหตุการณ์ผู้ประกอบการแท็กซี่มีปัญหาแย่งผู้โดยสารภายในท่าอากาศยานกระบี่ตามที่ปรากฎในสื่อต่าง ๆ นั้น กรมท่าอากาศยาน กระทรวงคมนาคม ได้สั่งการไปยังผู้อํานวยการท่าอากาศยานให้แก้ไขปัญหาดังกล่าวอย่างเร่งด่วน โดยประสานงานกับหน่วยงานที่เกี่ยวข้อง เนื่องจากปัญหาดังกล่าวส่งผลกระทบต่อภาพลักษณ์ของท่าอากาศยานและจังหวัดกระบี่ ในข้อเท็จจริงขณะนี้สัญญาของผู้ประกอบการรถเช่าพร้อมคนขับของท่าอากาศยานกระบี่ได้สิ้นสุดลงพร้อมอาคารหลังเดิม ขณะนี้อยู่ระหว่างการจัดทําร่างขอบเขตของงาน เพื่อเข้าสู่ขั้นตอนการเปิดประมูล ซึ่งคาดว่าจะเข้าสู่กระบวนการได้ภายในพฤษภาคม 2566 นี้ และในระหว่างนี้กรมท่าอากาศยานได้มีมาตรการผ่อนปรนจัดพื้นที่ให้ผู้ประกอบการสามารถให้บริการ เพื่อไม่ให้เกิดผลกระทบแก่ผู้โดยสาร แต่เมื่อเกิดปัญหาดังกล่าวขึ้น จึงได้เร่งให้ดําเนินการเปิดประมูลหาผู้ประกอบโดยเร็ว และมอบหมายให้ผู้อํานวยการท่าอากาศยานกระบี่กําชับผู้ประกอบการให้ปฏิบัติตามระเบียบอย่างเคร่งครัด และในวันนี้ ( 3 เมษายน 66) ท่าอากาศยานกระบี่ ได้ประสานกับจังหวัดกระบี่ ขนส่งจังหวัดกระบี่ และสถานีตํารวจภูธรจังหวัดกระบี่ ให้เข้ามาร่วมตรวจสอบข้อเท็จจริง จัดระเบียบรถขนส่งสาธารณะและปราบปรามผู้กระทําผิดกฎหมายในเขตพื้นที่ควบคุมภายในท่าอากาศยาน เพื่อเป็นการบูรณาการการแก้ไขปัญหาดังกล่าว อย่างเป็นระบบ โดยกรมท่าอากาศยานจะติดตามและประสานการทํางานร่วมกับหน่วยงานที่เกี่ยวข้องอย่างใกล้ชิด เพื่อป้องกันไม่ให้เกิดเหตุการณ์ในลักษณะเช่นนี้อีก
รัฐบาลไทย-ข่าวทำเนียบรัฐบาล-กรมจัดเผย 2 ปี ส่งออกแรงงานกว่า 1 แสนคน กวาดเงินร่วม 3 แสนล้านกลับไทย
วันจันทร์ที่ 3 เมษายน 2566
03/04/2566
กรมจัดเผย 2 ปี ส่งออกแรงงานกว่า 1 แสนคน กวาดเงินร่วม 3 แสนล้านกลับไทย
อธิบดีกรมการจัดหางาน เผยรายได้ที่แรงงานไทยในต่างประเทศกว่า  1 แสนคน ส่งกลับประเทศผ่านระบบธนาคารแห่งประเทศไทย ในปี 2565 และ 2566 ยอดรวม 2 ปี สร้างรายได้เข้าประเทศ 299,077 ล้านบาท
นายไพโรจน์ โชติกเสถียร อธิบดีกรมการจัดหางานเปิดเผยว่า หลังสถานการณ์การแพร่ระบาดของโรคโควิด คลี่คลาย กิจกรรมทางเศรษฐกิจทั่วโลกกลับมาสู่สภาพปกติ ตลาดแรงงานในต่างประเทศ มีความต้องการแรงงานเป็นจํานวนมาก ซึ่งแรงงานไทยโดยเฉพาะแรงงานประเภทฝีมือ และกึ่งฝีมือนับเป็นแรงงานคุณภาพที่นายจ้างในต่างประเทศต้องการตัว เนื่องจากแรงงานไทยมีทักษะฝีมือดี ขยัน มีน้ําใจ จนเป็นที่ยอมรับ โดยในปี 2565 และปี 2566 กรมการจัดหางานมีการอนุญาตให้แรงงานไทยเดินทางไปทํางานต่างประเทศ ทั้งสิ้น 113,186 คน แยกเป็นปี 2565 จํานวน 88,164 คน และปี 2566 (ณ เดือนมีนาคม)จํานวน 25,022 คน โดยประเทศที่แรงงานไทยเดินทางไปทํางานมากที่สุด 5 ลําดับแรก ได้แก่ ไต้หวัน สาธารณรัฐเกาหลี อิสราเอล ญี่ปุ่น และมาเลเซีย ตามลําดับ ซึ่งรายได้ที่แรงงานไทยในต่างประเทศส่งกลับบ้าน ผ่านระบบธนาคารแห่งประเทศไทย มีมูลค่าถึง 299,077 ล้านบาท
อธิบดีกรมการจัดหางานกล่าวต่อไปว่า ในปีงบประมาณ พ.ศ. 2566 กรมการจัดหางานมีเป้าหมายจัดส่งแรงงานไทยไปทํางานต่างประเทศ จํานวน 50,000 คน โดยมุ่งเน้นรักษาตลาดแรงงานเดิม ด้วยการส่งเสริมการจ้างงานอย่างต่อเนื่องกับงานภาคเกษตรในรัฐอิสราเอล ภายใต้โครงการ “ความร่วมมือไทย-อิสราเอล เพื่อการจัดหางาน (TIC) งานภาคอุตสาหกรรมในประเทศญี่ปุ่น ผ่านองค์กร IM JAPAN และงานภาคก่อสร้าง อุตสาหกรรม และการเกษตรในสาธารณรัฐเกาหลี ผ่านระบบ EPS ควบคู่การขยายตลาดแรงงานใหม่ที่มีแนวโน้มความต้องการแรงงานไทย อาทิ งานเกษตรตามฤดูกาลในสาธารณรัฐเกาหลี งานภาคก่อสร้างในอิสราเอล งานภาคก่อสร้างและภาคบริการทางการแพทย์ในสหรัฐอาหรับเอมิเรตส์ และภาคอุตสาหกรรม ภาคบริการ ในซาอุดีอาระเบีย เพื่อเพิ่มโอกาสการมีอาชีพ มีรายได้ ให้พี่น้องแรงงานไทย ลดปัญหาการว่างงาน กระตุ้นเศรษฐกิจ และนําเงินกลับเข้าประเทศไทย
ทั้งนี้ แรงงานไทยที่ต้องการเดินทางไปทํางานต่างประเทศสามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 -10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694 หรือเว็บไซต์กองบริหารแรงงานไทยไปต่างประเทศ doe.go.th/overseas โดยขอย้ําให้แรงงานไทยไปทํางานต่างประเทศด้วยวิธีที่ถูกกฎหมายเท่านั้น เพราะจะทําให้ได้รับการคุ้มครองตามกฎหมาย ได้ค่าจ้างที่เหมาะสม และยังได้รับการดูแลที่ดีตามสิทธิที่พึงมีด้วย
รัฐบาลไทย-ข่าวทำเนียบรัฐบาล-เตือนประชาชนที่อยากไปทำงานต่างประเทศ ตรวจสอบให้ดีก่อนให้ข้อมูลส่วนบุคคล
วันจันทร์ที่ 3 เมษายน 2566
เตือนประชาชนที่อยากไปทํางานต่างประเทศ ตรวจสอบให้ดีก่อนให้ข้อมูลส่วนบุคคล
วันจันทร์ที่ 27 มีนาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงแรงงานเตือนประชาชนที่ต้องการไปทํางานต่างประเทศ
ตรวจสอบแพลตฟอร์มรับสมัครงานออนไลน์ให้ดีก่อนให้ข้อมูลส่วนบุคคล
เนื่องจากมีความเสี่ยงถูกหลอกนําข้อมูลไปใช้ในทางมิชอบ
โดยสามารถตรวจสอบรายชื่อบริษัทที่ได้รับอนุญาตให้จัดส่งคนหางานไปทํางานต่างประเทศได้ที่เว็บไซต์
doe.go.th/ipd ทั้งนี้ ควรศึกษาข้อมูลให้รอบคอบทางเว็บไซต์กรมการจัดหางาน doe.go.th หรือ
เว็บไซต์กองบริหารแรงงานไทยไปต่างประเทศ doe.go.th/overseas
เพื่อให้สามารถไปทํางานต่างประเทศได้อย่างปลอดภัย การจ้างงานเป็นธรรม ได้รับความคุ้มครองตามกฎหมาย
สอบถามรายละเอียดเพิ่มเติมได้ที่สํานักงานจัดหางานทั่วประเทศ และสายด่วนกระทรวงแรงงาน โทร.1506
กด 2 กรมการจัดหางาน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เริ่มใช้สิทธิสวัสดิการแห่งรัฐ ปี 65 ผู้ยังยืนยันตัวตนไม่สำเร็จยังดำเนินการได้ใน 3 ธนาคาร
วันจันทร์ที่ 3 เมษายน 2566
03/04/2566
เริ่มใช้สิทธิสวัสดิการแห่งรัฐ ปี 65 ผู้ยังยืนยันตัวตนไม่สําเร็จยังดําเนินการได้ใน 3 ธนาคาร
วันเสาร์ที่ 1 เมษายน 2566
ต่อจากนี้ไป ขอเชิญรับฟังไทยคู่ฟ้า
วันนี้ (1เม.ย.66) เป็นวันแรก ที่ผู้ผ่านเกณฑ์สิทธิสวัสดิการแห่งรัฐ ปี 2565
และยืนยันตัวตนสําเร็จภายในวันที่ 26 มี.ค. จํานวนกว่า 12 ล้านรายสามารถใช้จ่ายผ่านบัตรประชาชนแบบสมาร์ทการ์ดได้ส่วนผู้ที่ยังยืนยันตัวตนไม่สําเร็จสามารถดําเนินการได้ที่ธนาคารกรุงไทย ธนาคารออมสินและธนาคารเพื่อการเกษตรและสหกรณ์ โดยจะเริ่มใช้จ่ายได้ตามรอบการยืนยันตัวตนสําเร็จ ได้แก่ผู้ที่ยืนยันสําเร็จระหว่างวันที่ 27 มี.ค. – 26 เม.ย. ใช้สิทธิได้วันที่ 1 พ.ค. ระหว่างวันที่ 27 เม.ย. – 26 พ.ค.ใช้สิทธิได้วันที่ 1 มิ.ย. ระหว่างวันที่ 27 พ.ค. – 26 มิ.ย. ใช้สิทธิได้วันที่ 1 ก.ค. และยืนยันสําเร็จวันที่ 27 มิ.ย.
เป็นต้นไป ใช้สิทธิได้วันที่ 1 ส.ค.2566 สอบถามข้อมูลเพิ่มเติมได้ที่ศูนย์ลูกค้าสัมพันธ์บัตรสวัสดิการแห่งรัฐ
โทร. 0-2109-2345 เวลา 08.30 – 17.30 น.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทย-เอมิเรตส์ เดินหน้าความสัมพันธ์ทางการค้า
วันจันทร์ที่ 3 เมษายน 2566
03/04/2566
ไทย-เอมิเรตส์ เดินหน้าความสัมพันธ์ทางการค้า
วันศุกร์ที่ 24 มีนาคม 2566
ไทย-เอมิเรตส์ เดินหน้าความสัมพันธ์ทางการค้า
ต่อจากนี้ไป ขอเชิญรับฟังไทยคู่ฟ้า
ประเทศไทยเดินหน้าความสัมพันธ์กับสหรัฐอาหรับเอมิเรตส์
โดยเห็นพ้องจะจัดทําความตกลงหุ้นส่วนทางเศรษฐกิจ CEPA ระหว่างกัน ซึ่งจะเจรจาให้แล้วเสร็จภายใน 6
เดือน
และได้มีการลงนามในสัญญาซื้อขายสินค้าและบันทึกความเข้าใจระหว่างภาคเอกชนไทยและสหรัฐอาหรับเอมิเ
รตส์แล้ว ประกอบด้วย สัญญาซื้อขายสินค้า 5 คู่ ใน 4 กลุ่มสินค้า คือ อาหาร สุขภัณฑ์และกระเบื้องเซรามิค
ชิ้นส่วนยานยนต์ และผลิตภัณฑ์
เมลามีน ลงนามจัดตั้งสภาธุรกิจไทย-สหรัฐอาหรับเอมิเรตส์ และลงนามบันทึกความเข้าใจภายใต้โครงการ
World Logistics Passport ซึ่งเอกชนจะได้รับสิทธิประโยชน์ เช่น ลดต้นทุน ประหยัดเวลา
ลดขั้นตอนทางศุลกากร และสามารถใช้สิทธิประโยชน์จากเครือข่ายการขนส่งระหว่างประเทศได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ความร่วมมือไทย-อิสราเอล ปี 66 ตั้งเป้า ส่งคนไทยไปทำงานกว่า 6,500 คน
วันจันทร์ที่ 3 เมษายน 2566
03/04/2566
ความร่วมมือไทย-อิสราเอล ปี 66 ตั้งเป้า ส่งคนไทยไปทํางานกว่า 6,500 คน
วันจันทร์ที่ 3 เมษายน 2566
ต่อจากนี้ไป ขอเชิญรับฟังไทยคู่ฟ้า
กระทรวงแรงงานดําเนินโครงการ TIC ความร่วมมือไทย-อิสราเอล เพื่อการจัดหางาน
อย่างต่อเนื่องโดยปี 2566 นี้ ได้รับโควตาจัดส่งแรงงานไทยไปทํางานในภาคการเกษตรที่อิสราเอลกว่า 6,500
คน ส่งไปแล้ว 1,513 คน ลักษณะงานคือ ทําสวนดอกไม้ ปลูกกระบองเพชร ปลูกมะเขือเทศ กล้วย แตงโม
ฟักทอง กิจการปศุสัตว์ เช่น เลี้ยงวัว หมู ไก่ และผึ้ง ทั้งหมดได้รับการอบรมก่อนเดินทาง
มีระยะเวลาจ้างงานครั้งแรก 2 ปี ต่อสัญญาได้อีก 3 ปี 3 เดือน โดยแรงงานจะได้รับความคุ้มครอง
เข้าถึงสิทธิสวัสดิการตามกฎหมาย มีคุณภาพชีวิตการทํางานที่ดี
ผู้สนใจไปทํางานต่างประเทศติดตามข่าวสารได้ที่เว็บไซต์ doe.go.th/overseas
สอบถามเพิ่มเติมได้ที่สํานักงานจัดหางานทั่วประเทศ หรือสายด่วนกรมการจัดหางาน 1694
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส เปิดโครงการเสริมสร้างและพัฒนากลุ่มกำลังคนคุณภาพผู้มีศักยภาพสูง
วันจันทร์ที่ 3 เมษายน 2566
ดีอีเอส เปิดโครงการเสริมสร้างและพัฒนากลุ่มกําลังคนคุณภาพผู้มีศักยภาพสูง
ดีอีเอส เปิดโครงการเสริมสร้างและพัฒนากลุ่มกําลังคนคุณภาพผู้มีศักยภาพสูง
วันนี้ (3 เม.ย. 66 ) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานพิธีเปิดโครงการเสริมสร้างและพัฒนากลุ่มกําลังคนคุณภาพผู้มีศักยภาพสูง ของ สป.ดศ. "MDES Young Talent" โดยมี ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม และเจ้าหน้าที่เข้าร่วมฯ ณ บริเวณหน้าห้องประชุม 803 ชั้น 8 สป.ดศ.
_______________________
รัฐบาลไทย-ข่าวทำเนียบรัฐบาล-เทศกาลดนตรีเฉลิมพระเกียรติกรมสมเด็จพระเทพรัตนราชสุดาฯ ประชาชนชมฟรีตลอดงาน
วันจันทร์ที่ 3 เมษายน 2566
03/04/2566
เทศกาลดนตรีเฉลิมพระเกียรติกรมสมเด็จพระเทพรัตนราชสุดาฯ ประชาชนชมฟรีตลอดงาน
วันอาทิตย์ที่ 2 เมษายน 2566
ต่อจากนี้ไป ขอเชิญรับฟังไทยคู่ฟ้า
กระทรวงวัฒนธรรม จัดงานเทศกาลดนตรีเฉลิมพระเกียรติสมเด็จพระกนิษฐาธิราชเจ้า
กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เม.ย.
โดยในวันนี้ (2เม.ย.66) มีการแสดงมหกรรมดนตรีไทย ประกอบด้วย การแสดงมหาดุริยางค์ไทย
การเสวนาเรื่อง “สุนทรีย์ดนตรีไทย จากรากเหง้า สู่อิทธิพลสมัยใหม่” การแสดงดนตรีไทย โดย
โรงเรียนดนตรีไทย 100% จํานวน 8 แห่ง การแสดงปี่พาทย์ประชันวง โดยวงบ้านบัวหลวง กับ วงทับพรวาทิต
และการแสดงดนตรีไทยร่วมสมัย โดยวงดนตรีเพชรจรัสแสง กับ วงดนตรีสมทรง
เปิดให้ประชาชนที่สนใจเข้ารับชมได้ฟรีตลอดทั้งงาน ตั้งแต่เวลา 09.30 – 20.30 น. ณ
ศูนย์วัฒนธรรมแห่งประเทศไทย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดฯ ณัฐพล ตรวจเยี่ยมการดำเนินงาน สอจ.ราชบุรี พร้อมแนะใช้ MIND หัว และ ใจ ปั้นอุตสาหกรรมคู่ชุมชน
วันจันทร์ที่ 3 เมษายน 2566
03/04/2566
ปลัดฯ ณัฐพล ตรวจเยี่ยมการดําเนินงาน สอจ.ราชบุรี พร้อมแนะใช้ MIND หัว และ ใจ ปั้นอุตสาหกรรมคู่ชุมชน
ปลัดฯ ณัฐพล ตรวจเยี่ยมการดําเนินงาน สอจ.ราชบุรี พร้อมแนะใช้ MIND หัว และ ใจ ปั้นอุตสาหกรรมคู่ชุมชน
วันที่ 1 เมษายน 2666 ดร.ณัฐพล รังสิตพล ปลัดกระทรวงอุตสาหกรรม พร้อมด้วย นางสาวณัฏฐิญา เนตยสุภา นายสุรพล ชามาตย์ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม และคณะผู้บริหารกระทรวงอุตสาหกรรม ตรวจเยี่ยมการดําเนินงานสํานักงานอุตสาหกรรมจังหวัดราชบุรี โดยมี นายอานันท์ ฟักสังข์ อุตสาหกรรมจังหวัดราชบุรี (อสจ.ราชบุรี) ให้การต้อนรับและนําเรียนการดําเนินงาน ในการนี้ ผู้แทนธนาคารพัฒนาวิสาหกิจขนาดกลางและขนาดย่อมแห่งประเทศไทย SME D Bank สาขาราชบุรี สภาอุตสาหกรรมจังหวัดราชบุรี หอการค้าจังหวัดราชบุรี และเจ้าหน้าที่ สอจ.ราชบุรี เข้าร่วมด้วย ณ สํานักงานอุตสาหกรรมจังหวัดราชบุรี (สอจ.ราชบุรี)
สอจ.ราชบุรี ตั้งอยู่ที่ ตําบลหน้าเมือง อําเภอเมืองราชบุรี จังหวัดราชบุรี มีบุคลากรทั้งสิ้น 36 คน ปฏิบัติหน้าที่ในฐานะตัวแทนกระทรวงในภูมิภาค ทั้งในด้านการกํากับ ดูแล ตามกฎหมายโรงงาน แร่ มาตรฐานผลิตภัณฑ์อุตสาหกรรม จดทะเบียนเครื่องจักร รวมถึงการส่งเสริม สนับสนุน และพัฒนาผู้ประกอบการให้มีความเข้มแข็ง อาทิ การนําเทคโนโลยีและนวัตกรรมเข้ามาใช้ในกระบวนการผลิต การพัฒนาผลิตภัณฑ์ เป็นต้น
ทั้งนี้ สอจ.ราชบุรี ได้ดําเนินการขับเคลื่อนอุตสาหกรรมวิถีใหม่ภายใต้ 4 มิติ อย่างสมดุลและยั่งยืน ตามนโยบายกระทรวงอุตสาหกรรม โดยการบูรณาการร่วมกันกับทุกภาคส่วนที่เกี่ยวข้อง อาทิ ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาราชบุรี สภาอุตสาหกรรมจังหวัดราชบุรี หอการค้าจังหวัดราชบุรี ในการช่วยเหลือและแนะนําผู้ประกอบการในด้านต่าง ๆ เพื่อให้มีขีดความสามารถในการแข่งขันที่สูงขึ้น
ปลัดฯ ณัฐพล มอบนโยบายให้ อสจ.ราชบุรี มีการบูรณาการร่วมกันกับ สภาอุตสาหกรรมจังหวัดราชบุรี หอการค้าจังหวัด และ SME D Bank เพื่อก่อให้เกิดการขับเคลื่อนตามนโยบาย MIND อย่างเป็นรูปธรรม ควบคู่ไปกับการบริหารจัดการทรัพยากรในพื้นที่ พร้อมทั้งได้เน้นย้ํานโยบาย MIND "ใช้ หัว และ ใจ" ปั้นอุตสาหกรรมคู่ชุมชน ประกอบด้วยแนวทาง 4 มิติ ได้แก่ ความสําเร็จทางธุรกิจ การดูแลสังคมโดยรอบโรงงานอุตสาหกรรม การรักษาสิ่งแวดล้อมที่ตอบโจทย์ไทยและประชาคมโลก และการกระจายรายได้ให้กับประชาชนและชีวิตความเป็นอยู่ที่ดีขึ้น เพื่อเป็นกลไกขับเคลื่อนภาคอุตสาหกรรมให้มีขีดความสามารถในการแข่งขัน คํานึงถึงสิ่งแวดล้อม สอดรับการเปลี่ยนแปลงของอุตสาหกรรม เทคโนโลยี และข้อตกลง กติกาใหม่ของโลก พร้อมผลักดัน “ชุมชนรักโรงงาน โรงงานรักชุมชน เกิดการกระจายรายได้ สู่ชุมชน” ซึ่งจะนําไปสู่ความสัมฤทธิ์ผลในการพัฒนาธุรกิจอุตสาหกรรมของจังหวัดราชบุรีในอนาคตได้อย่างเข้มแข็ง และอยู่ร่วมกับชุมชนได้ยั่งยืนต่อไป
รัฐบาลไทย-ข่าวทำเนียบรัฐบาล-ดีอีเอส เปิดงานระดมความคิดเห็นแนวทางในการบริหารจัดการด้านระบบสื่อสารในภาวะวิกฤต
วันจันทร์ที่ 3 เมษายน 2566
ดีอีเอส เปิดงานระดมความคิดเห็นแนวทางในการบริหารจัดการด้านระบบสื่อสารในภาวะวิกฤต
ดีอีเอส เปิดงานระดมความคิดเห็นแนวทางในการบริหารจัดการด้านระบบสื่อสารในภาวะวิกฤต
วันนี้ (3 เม.ย. 66 ) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานพิธีเปิดงาน “ระดมความคิดเห็นแนวทางในการบริหารจัดการด้านระบบสื่อสารในภาวะวิกฤต” เพื่อเป็นแนวทางในการขับเคลื่อนการบริหารจัดการระบบสื่อสารของกระทรวงฯ ให้พร้อมรับกับภาวะฉุกเฉิน ภัยพิบัติและวิกฤตการณ์ความมั่นคง ได้อย่างมีประสิทธิภาพ โดยมี นาย มนัส ทรงแสง ประธานสหพันธ์สมาคมวิทยุสมัครเล่นควบคุมข่ายประเทศไทยณ และทีมที่ปรึกษาโครงการศึกษาแนวทางในการบริหารจัดการด้านระบบสื่อสารในภาวะวิกฤต และหน่วยงานที่เกี่ยวข้อง เข้าร่วม ณ ห้องประชุม 601 สํานักงานปลัดกระทรวงดิจิทัลเพื่อเศรษฐกิจและสังคม และผ่านระบบการประชุมออนไลน์
___________________
รัฐบาลไทย-ข่าวทำเนียบรัฐบาล-ชวนประชาชนชมเทศกาลดนตรี MOC MU FES 2023 ฟรี
วันจันทร์ที่ 3 เมษายน 2566
03/04/2566
ชวนประชาชนชมเทศกาลดนตรี MOC MU FES 2023 ฟรี
วันอาทิตย์ที่ 26 มีนาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงวัฒนธรรม เชิญชวนประชาชนเที่ยวชมงานเทศกาลดนตรี Ministry of Culture Music
Festival : Summer Hit Songs หรือ MOC MU FES 2023 มีการแสดง 4 รายการใหญ่ตลอดเดือน เม.ย.
โดยรายการแรกคือ การแสดงดนตรีไทยสากล 100 ปี เพลงไทยสากลยอดนิยม ในวันที่ 31 มี.ค.2566
ประกอบด้วย งานเสวนาหัวข้อ 100 ปี เพลงไทยยอดนิยม เวลา 14.30 – 16.30 น. ณ หอประชุมเล็ก
ศูนย์วัฒนธรรมแห่งประเทศไทย ต่อด้วยการแสดงวงดุริยางค์เครื่องลมเยาวชนไทย การแสดงดนตรีไทย
และการแสดงคอนเสิร์ต 100 ปี เพลงไทยสากลยอดนิยม ตั้งแต่เวลา 17.00 – 21.00 น. ณ
ลานวัฒนธรรมสร้างสุข หอศิลป์แห่งชาติ ผู้สนใจเข้าชมได้โดยไม่มีค่าใช้จ่าย ติดตามรายละเอียดได้ทาง
www.culture.go.th
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การใช้สิทธิโครงการลงทะเบียนเพื่อสวัสดิการแห่งรัฐ ปี 2565 ในวันแรก
วันจันทร์ที่ 3 เมษายน 2566
03/04/2566
การใช้สิทธิโครงการลงทะเบียนเพื่อสวัสดิการแห่งรัฐ ปี 2565 ในวันแรก
การเริ่มใช้สิทธิภายใต้โครงการลงทะเบียนเพื่อสวัสดิการแห่งรัฐ ปี 2566 ผ่านบัตรประจําตัวประชาชนในวันแรก วันเสาร์ที่ 1 เม.ย.2566 สําหรับผู้ที่ยืนยันตัวตนสําเร็จภายในวันที่ 26 มีนาคม 2566 จํานวนทั้งสิ้น 12,565,862 ราย เป็นไปอย่างราบรื่น
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า การเริ่มใช้สิทธิภายใต้โครงการลงทะเบียนเพื่อสวัสดิการแห่งรัฐ ปี 2566 ผ่านบัตรประจําตัวประชาชนในวันแรก วันเสาร์ที่ 1 เมษายน 2566 สําหรับผู้ผ่านเกณฑ์การพิจารณาคุณสมบัติตามโครงการลงทะเบียนเพื่อสวัสดิการแห่งรัฐ ปี 2565 (โครงการฯ) ที่ยืนยันตัวตนสําเร็จภายในวันที่ 26 มีนาคม 2566 (ผู้มีสิทธิฯ) จํานวนทั้งสิ้น 12,565,862 ราย เป็นไปอย่างราบรื่น ซึ่งมูลค่าการใช้สิทธิในวันแรก ณ เวลา 12.00 น. มีจํานวนกว่า 519.52 ล้านบาท จากผู้ใช้สิทธิ จํานวนกว่า 1.9 ล้านราย โดยส่วนใหญ่จะเป็นการใช้สิทธิในวงเงินค่าซื้อสินค้าอุปโภคบริโภคที่จําเป็นจากร้านธงฟ้าราคาประหยัดพัฒนาเศรษฐกิจท้องถิ่น (ร้านธงฟ้าฯ)
โฆษกกระทรวงการคลัง กล่าวเพิ่มเติมว่า เนื่องจากเป็นครั้งแรกของประชาชนที่จะมีการใช้สิทธิสวัสดิการแห่งรัฐผ่านบัตรประจําตัวประชาชน ในการซื้อสินค้าอุปโภคบริโภคที่จําเป็น ก๊าซหุงต้ม และค่าเดินทางผ่านระบบขนส่งสาธารณะ ประกอบกับเป็นวันหยุดเสาร์ - อาทิตย์ กระทรวงการคลัง โดยกรมบัญชีกลางได้เปิดให้บริการศูนย์ลูกค้าสัมพันธ์บัตรสวัสดิการแห่งรัฐ (Call Center) ในช่วงวันที่ 1 – 2 เมษายน 2566 เพื่ออํานวยความสะดวกให้กับประชาชน กรณีผู้มีสิทธิฯ มีข้อสงสัยสามารถติดต่อ Call Center โทร. 02 109 2345
สําหรับผู้ประกอบการร้านธงฟ้าฯ และร้านอื่น ๆ ตามที่กระทรวงพาณิชย์กําหนด ขอให้เตรียมความพร้อมของอุปกรณ์เครื่องรับชําระเงินอิเล็กทรอนิกส์ (EDC) และปรับปรุงแอปพลิเคชัน “ถุงเงิน” ให้เป็นรุ่น (version) ปัจจุบันเพื่อรองรับการชําระค่าสินค้าและบริการผ่านบัตรประจําตัวประชาชนของผู้มีสิทธิฯ โดยสามารถดําเนินการได้ ดังนี้
1. ร้านธงฟ้าฯ และร้านอื่น ๆ ตามที่กระทรวงพาณิชย์กําหนดที่รับชําระค่าสินค้าและบริการ ผ่านอุปกรณ์เครื่อง EDC สามารถปรับปรุงระบบให้เป็น version ปัจจุบันได้ตั้งแต่วันที่ 20 มีนาคม 2566 เป็นต้นไป
2. ร้านธงฟ้าฯ และร้านอื่น ๆ ตามที่กระทรวงพาณิชย์กําหนดที่รับชําระค่าสินค้าและบริการ ผ่านแอปพลิเคชัน “ถุงเงิน” สามารถปรับปรุงระบบให้เป็น version ปัจจุบันได้ตั้งแต่วันที่ 31 มีนาคม 2566 เวลา 21.00 น. เป็นต้นไป
ทั้งนี้ หากร้านธงฟ้าฯ และร้านอื่น ๆ ตามที่กระทรวงพาณิชย์กําหนด พบปัญหาในการปรับปรุงระบบให้เป็น version ปัจจุบัน รวมถึงหากมีข้อสงสัยหรือต้องการสอบถามเพิ่มเติมสามารถติดต่อศูนย์บริการข้อมูลแก้ไขปัญหาร้านค้า (Merchant Call Center) โทร 02 111 1111 กด 2 ได้ตลอด 24 ชั่วโมง
ประชาชนสามารถติดตามข้อมูลข่าวสารและรายละเอียดโครงการฯ เพิ่มเติมได้ที่เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th
สํานักงานปลัดกระทรวงการคลัง โทร. 09 4858 9794 (เวลาทําการ 08.30 – 16.30 น.)
สํานักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ
โทร. 08 5842 7102 , 08 5842 7103, 08 5842 7104 ,08 5842 7105, 08 5842 7106, 08 5842 7107 08 5842 7109 (เวลาทําการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02 109 2345 (เวลาทําการ 08.30 – 17.30 น.)
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี WOAH ประกาศให้ ประเทศไทยปลอดกาฬโรคแอฟริกาในม้า
วันจันทร์ที่ 3 เมษายน 2566
03/04/2566
โฆษกรัฐบาลเผย นายกฯ ยินดี WOAH ประกาศให้ ประเทศไทยปลอดกาฬโรคแอฟริกาในม้า
โฆษกรัฐบาลเผย นายกฯ ยินดี WOAH ประกาศให้ ประเทศไทยปลอดกาฬโรคแอฟริกาในม้า
วันที่ 3 เมษายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณการทํางานหน่วยงานที่เกี่ยวข้องทําให้องค์การสุขภาพสัตว์โลก (World Organisation for Animal health: WOAH) ชื่นชมการทํางานของไทย และคืนสถานะให้ประเทศไทยเป็นประเทศปลอดกาฬโรคแอฟริกาในม้า (African Horse sickness: AHS) โดยมีผลตั้งแต่วันที่ 10 มีนาคม 2566 ที่ผ่านมา หลังหน่วยงานไทยเฝ้าระวังการระบาดอย่างแข็งขัน จริงจัง มาตั้งแต่ปี 2563
โฆษกประจําสํานักนายกรัฐมนตรีกล่าวว่า ประเทศไทยได้ยื่นเรื่องขอคืนสถานภาพปลอดโรค AHS อย่างเป็นทางการต่อองค์การสุขภาพสัตว์โลก(World Organisation for Animal health: WOAH) เมื่อวันที่ 30 มกราคม 2566 โดยหลังจากการพิจารณาแล้ว ทางองค์การสุขภาพสัตว์โลก ได้คืนสถานะให้ประเทศไทย เป็นประเทศปลอดโรคAHS (AHS-free country) เนื่องจากประเทศไทย สามารถดําเนินการตามข้อกําหนด 12.1.5 ของ Terrestrial Animal Health Code ในการขอคืนสถานภาพปลอดโรค AHS เช่น สถานะการได้รับวัคซีน การไม่เกิดโรคระบาดในพื้นที่เป็นระยะเวลาติดต่อกันมากกว่า 2 ปี ซึ่งไทยสามารถบรรลุข้อตกลงได้ทุกประการ ทางองค์การสุขภาพสัตว์โลกจึงแจ้งไทย ในวันที่ 13 มีนาคม 2566 ถึงการคืนสถานะปลอดโรค AHS โดยให้มีผลตั้งแต่วันที่ 10 มีนาคม 2566 เป็นต้นไป และได้ชื่นชมประเทศไทย ถึงความครอบคลุมของเอกสาร และมาตรการของประเทศไทยในการจํากัดการระบาดของโรค AHS
“นายกรัฐมนตรีขอบคุณการทํางานของหน่วยงานที่เกี่ยวข้อง ที่ส่งผลให้ WOAH ชื่นชมการทํางานอย่างเอาจริงเอาจัง ตั้งใจของรัฐบาลไทย และยินดีที่ WOAH คืนสถานะปลอดโรค AHS ให้ประเทศไทย ซึ่งแสดงให้เห็นถึงมาตรฐานของไทยในการควบคุมโรคระบาดในสัตว์ ทั้งนี้ การที่ประเทศไทยได้รับการคืนสถานะปลอดโรค AHS จะส่งผลให้ไทยสามารถส่งออกสัตว์จําพวก Equids ได้มากขึ้น รวมทั้งสามารถจัดการแข่งขันกีฬาขี่ม้าระดับนานาชาติ ส่งผลดีต่อการท่องเที่ยว และเศรษฐกิจ” นายอนุชาฯ กล่าว
รัฐบาลไทย-ข่าวทำเนียบรัฐบาล-ส่งต่อนักเรียน รร. ประชารัฐ สู่ อาชีวศึกษา พัฒนากำลังคนชายแดนใต้ เรียนฟรี 68 แห่ง
วันจันทร์ที่ 3 เมษายน 2566
03/04/2566
ส่งต่อนักเรียน รร. ประชารัฐ สู่ อาชีวศึกษา พัฒนากําลังคนชายแดนใต้ เรียนฟรี 68 แห่ง
วันอังคารที่ 28 มีนาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงศึกษาธิการจัดทําความร่วมมือเพื่อส่งต่อนักเรียนชั้นประถมศึกษาจากโครงการโรงเรียนประชารัฐจังห
วัดชายแดนใต้ สู่ระดับมัธยมศึกษา และอาชีวศึกษาในโครงการอาชีวะ ฝีมือชน พัฒนากําลังคนชายแดนใต้
ให้นักเรียนจากครอบครัวผู้มีรายได้น้อย นักเรียนที่ไม่มีผู้อุปการะ
และนักเรียนที่ได้รับผลกระทบจากเหตุการณ์ความไม่สงบ ได้รับโอกาสทางการศึกษาในรูปแบบโรงเรียนประจํา
เรียนฟรีพร้อมที่พักและอาหาร ไม่มีค่าใช้จ่าย โดยปัจจุบัน
มีโรงเรียนสังกัดสํานักงานคณะกรรมการการศึกษาขั้นพื้นฐานเข้าร่วมแล้ว 64 แห่ง นักเรียน 9,360 คน
ปีการศึกษาหน้าคาดว่าจะเพิ่มเป็น 12,000 คน วิทยาลัยอาชีวศึกษา 4 แห่ง กําลังจะเพิ่มเป็น 15 แห่ง
ครอบคลุมพื้นที่ จ.ปัตตานี ยะลา นราธิวาส และ 4 อําเภอใน จ.สงขลา
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ปลัดฯ ณัฐพล ยกขบวนสินค้าดี มีคุณภาพ ในงาน "อุตสาหกรรมแฟร์" มุ่งกระจายรายได้ให้ประชาชนเมืองโอ่งมังกร
วันจันทร์ที่ 3 เมษายน 2566
03/04/2566
ปลัดฯ ณัฐพล ยกขบวนสินค้าดี มีคุณภาพ ในงาน "อุตสาหกรรมแฟร์" มุ่งกระจายรายได้ให้ประชาชนเมืองโอ่งมังกร
ปลัดกระทรวงอุตสาหกรรมยกขบวนสินค้าดี มีคุณภาพ ในงาน "อุตสาหกรรมแฟร์" มุ่งกระจายรายได้ให้ประชาชนเมืองโอ่งมังกร
เมื่อวันที่ 1 เมษายน 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานเปิดงานอุตสาหกรรมแฟร์ราชบุรี ซึ่งจัดขึ้นระหว่างวันที่ 1 - 2 เมษายน 2566 ณ ริมเขื่อนรัฐประชาพัฒนา อําเภอเมืองราชบุรี จังหวัดราชบุรี โดยมี นายอังกูร ศีลาเทวากูล รองผู้ว่าราชการจังหวัดราชบุรี กล่าวต้อนรับ และนายอานันท์ ฟักสังข์ อุตสาหกรรมจังหวัดราชบุรี กล่าวรายงาน โอกาสนี้ นางสาวณัฏฐิญา เนตยสุภา นายสุรพล ชามาตย์ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม ผู้บริหาร และเจ้าหน้าที่กระทรวงอุตสาหกรรม เข้าร่วมงานด้วย
“อุตสาหกรรมแฟร์ราชบุรี” จัดขึ้นเพื่อส่งเสริมผู้ประกอบการ SMEs วิสาหกิจชุมชน และผู้ประกอบการภาคอุตสาหกรรมในจังหวัดราชบุรี ให้เกิดการกระตุ้นเศรษฐกิจ การกระจายรายได้ และส่งเสริมการท่องเที่ยว พร้อมเชื่อมโยงโรงงานอุตสาหกรรมกับชุมชนให้อยู่ร่วมกันอย่างเกื้อกูลและมีความสุข โดยเป็นการจัดแสดงและจําหน่ายสินค้าที่มีเอกลักษณ์ ภูมิปัญญาโดดเด่น มีชื่อเสียงเป็นที่รู้จักอย่างแพร่หลาย และได้รับการส่งเสริมจากสํานักงานอุตสาหกรรมจังหวัดราชบุรี ภายในงานมีบูธจําหน่ายสินค้ากว่า 90 คูหา เช่น ผลิตภัณฑ์ที่ได้รับใบรับรองมาตรฐานผลิตภัณฑ์ชุมชน (มผช.) ผลิตภัณฑ์ที่เข้าร่วมโครงการ OPOAI-C, BCG ชุมชนรอบโรงงานและรอบโรงไฟฟ้า สินค้าอุตสาหกรรมจากโรงงาน ผลิตภัณฑ์อาหารที่โดดเด่นของจังหวัด และการจัดแสดงนิทรรศการของหน่วยงานภาครัฐและเอกชน กิจกรรมการฝึกอบรมอาชีพ บริการสินเชื่อจาก SME D Bank สาขาราชบุรี การจัดแสดงนวัตกรรมการผลิตจากบริษัท สยามคราฟท์อุตสาหกรรม จํากัด และนวัตกรรมการเลี้ยงหมูหลุมด้วยเปลือกมะพร้าวน้ําหอมของวิสาหกิจชุมชนหมูหลุมอินทรีย์วิถีชุมชน ตําบลดอนแร่ ตลอดจนกิจกรรมนาทีทองและจับรางวัลให้กับผู้โชคดี
ปลัดกระทรวงอุตสาหกรรม กล่าวว่า ที่ผ่านมากระทรวงอุตสาหกรรมได้ลงพื้นที่เพื่อช่วยฝึกอาชีพดีพร้อมให้กับประชาชนจังหวัดราชบุรีให้มีอาชีพเป็นรายได้เสริมมาแล้วเมื่อปลายปีที่ผ่านมา รวมทั้งยังได้ริเริ่มงานอุตสาหกรรมแฟร์ ไปยังพื้นที่ต่าง ๆ เพื่อช่วยกระตุ้นเศรษฐกิจ เพิ่มช่องทางการตลาดให้กับผู้ประกอบการ และให้ประชาชนได้ใช้สินค้าดี มีคุณภาพ ได้มาตรฐานจากโรงงานโดยตรง อย่างไรก็ตามเพื่อให้ภาคอุตสาหกรรมพร้อมรับการปรับเปลี่ยนเข้าสู่วิถีใหม่ จึงได้ดําเนินการภายใต้นโยบาย “MIND” ใช้ หัว และ ใจ มุ่งยกระดับ ปั้นอุตสาหกรรมคู่ชุมชน เพื่อให้โรงงาน สังคม และประชาชนมีความเป็นอยู่ที่ดีมีความสุข ประกอบด้วยแนวทาง 4 มิติ ได้แก่ ความสําเร็จทางธุรกิจ การดูแลสังคมโดยรอบโรงงานอุตสาหกรรม การรักษาสิ่งแวดล้อมที่ตอบโจทย์ไทยและประชาคมโลก และการกระจายรายได้ให้กับประชาชนและชีวิตความเป็นอยู่ที่ดีขึ้น เพื่อเป็นกลไกขับเคลื่อนติดปีกภาคธุรกิจและอุตสาหกรรมให้มีขีดความสามารถในการแข่งขัน คํานึงถึงสิ่งแวดล้อม สอดรับการเปลี่ยนแปลงของอุตสาหกรรม เทคโนโลยี และข้อตกลง กติกาใหม่ของโลก พร้อมผลักดันให้เกิดผลสัมฤทธิ์ “ชุมชนรักโรงงาน โรงงานรักชุมชน เกิดการกระจายรายได้ สู่ชุมชน”
โอกาสนี้ ปลัดกระทรวงอุตสาหกรรม พร้อมคณะ ได้ร่วมบริจาคหน้ากากอนามัย ถังขยะเปียก ข้าวสาร พร้อมมอบโชคให้กับประชาชนชาวจังหวัดราชบุรีที่มาเที่ยวงานด้วย
รัฐบาลไทย-ข่าวทำเนียบรัฐบาล-แนวทางเพิ่มประสิทธิภาพการจ่ายเบี้ยยังชีพผู้สูงอายุ
วันจันทร์ที่ 3 เมษายน 2566
03/04/2566
แนวทางเพิ่มประสิทธิภาพการจ่ายเบี้ยยังชีพผู้สูงอายุ
วันศุกร์ที่ 31 มีนาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรีรับทราบแนวทางการเพิ่มประสิทธิภาพการจ่ายเบี้ยยังชีพผู้สูงอายุ
โดยให้กรมการปกครองจัดทําระบบที่สามารถตรวจสอบการย้ายภูมิลําเนาของผู้สูงอายุได้
พร้อมปรับปรุงหลักเกณฑ์เพื่ออํานวยความสะดวกไม่ให้เสียสิทธิในการรับเงิน
การรับเบี้ยแบบขั้นบันไดให้ปรับอัตราการจ่ายเงิน ณ วันที่ผู้สูงอายุมีอายุครบในเดือนนั้นทันที
ไม่ต้องรอครบปีงบประมาณ ให้กรมส่งเสริมการปกครองท้องถิ่นพิจารณาปรับปรุงระเบียบการจ่ายเงิน
หลักเกณฑ์แนวทางการรับลงทะเบียนผู้มีสิทธิ และระบบสารสนเทศการจัดการฐานข้อมูลเบี้ยยังชีพผู้สูงอายุ
เพื่อให้สามารถคํานวณการใช้จ่ายงบประมาณในการปรับอัตราการจ่ายเงินได้
โดยเร่งรัดให้คณะกรรมการผู้สูงอายุแห่งชาติกําหนดคุณสมบัติผู้มีสิทธิเพื่อประกอบการแก้ไขระเบียบดังกล่าว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส “แต้มสี เติมฝัน ปรับปรุงภูมิทัศน์ สป.ดศ.
วันจันทร์ที่ 3 เมษายน 2566
ดีอีเอส “แต้มสี เติมฝัน ปรับปรุงภูมิทัศน์ สป.ดศ.
ดีอีเอส “แต้มสี เติมฝัน ปรับปรุงภูมิทัศน์ สป.ดศ.
วันนี้ (3 เม.ย. 66 ) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัล เพื่อเศรษฐกิจและสังคม (ดีอีเอส) เป็นประธานเปิดกิจกรรมพัฒนาทักษะการทํางานเป็นทีม เพื่อเสริมสร้างจิตสาธารณะ “แต้มสี เติมฝัน ปรับปรุงภูมิทัศน์ สป.ดศ.” ร่วมกับการจัดกิจกรรมจิตอาสาบําเพ็ญสาธารณะประโยชน์ เนื่องในวันข้าราชการพลเรือน พ.ศ. 2566 พร้อมด้วยข้าราชการ หน่วยงาน และเจ้าหน้าที่เกี่ยวข้อง เข้าร่วมกิจกรรม ณ บริเวณลานเอนกประสงค์ ชั้น 6
_____________________
รัฐบาลไทย-ข่าวทำเนียบรัฐบาล-“ปลัดณัฐพล” เปิดงาน DIPROM RUN MINI MARATHON 2023
วันจันทร์ที่ 3 เมษายน 2566
03/04/2566
“ปลัดณัฐพล” เปิดงาน DIPROM RUN MINI MARATHON 2023
ปลัดกระทรวงอุตสาหกรรมเปิดงาน DIPROM RUN MINI MARATHON 2023
จ.นครปฐม 2 เมษายน 2566 - ดร.ณัฐพล รังสิตพล ปลัดกระทรวงอุตสาหกรรม ให้เกียรติเป็นประธานเปิดกิจกรรม DIPROM RUN MINI MARATHON 2023 ร่วมด้วย นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม คณะผู้บริหารและเจ้าหน้าที่กระทรวงอุตสาหกรรม (MIND) และนักวิ่งบุคคลทั่วไปจํานวนมาก เข้าร่วมกิจกรรมดังกล่าว ณ สวนพุทธมณฑล อําเภอพุทธมณฑล
สําหรับกิจกรรม DIPROM RUN MINI MARATHON 2023 จัดโดย ดีพร้อม (DIPROM) หรือกรมส่งเสริมอุตสาหกรรม ซึ่งแบ่งเป็น 3 ระยะทาง ได้แก่ 1. เดิน-วิ่ง 3 กม. 2. Fun Run 5 กม. และ 3. MINI MARATHON 10.5 กม. โดยมีข้าราชการและเจ้าหน้าที่ MIND นักวิ่งบุคคลทั่วไป และประชาชนที่สนใจเข้าร่วมกว่า 1,300 คน ทั้งนี้ กิจกรรมดังกล่าวจัดขึ้นเพื่อจัดหารายได้เข้ากองทุนสวัสดิการดีพร้อม สําหรับนําไปดําเนินกิจกรรมอันเป็นประโยชน์ต่อเจ้าหน้าที่ดีพร้อม และสนับสนุนกิจกรรมการกุศลและสาธารณประโยชน์ต่าง ๆ ต่อไป ### PR.DIPROM (กลุ่มประชาสัมพันธ์ สํานักงานเลขานุการกรม กรมส่งเสริมอุตสาหกรรม) รายงาน/ภาพข่าว
รัฐบาลไทย-ข่าวทำเนียบรัฐบาล-พ.ร.บ.กยศ. ลดอัตราดอกเบี้ย-ค่าปรับ มีผลบังคับใช้แล้ว
วันจันทร์ที่ 3 เมษายน 2566
03/04/2566
พ.ร.บ.กยศ. ลดอัตราดอกเบี้ย-ค่าปรับ มีผลบังคับใช้แล้ว
วันเสาร์ที่ 25 มีนาคม 2566
ต่อจากนี้ไป ขอเชิญรับฟังไทยคู่ฟ้า
พ.ร.บ.กองทุนเงินให้กู้ยืมเพื่อการศึกษา (ฉบับที่ 2) พ.ศ.2566 มีผลบังคับใช้แล้ว โดยมีสาระสําคัญคือ
ลดอัตราดอกเบี้ยการกู้ยืมเงิน กยศ. จากเดิมไม่เกินร้อยละ 7.5 เป็นไม่เกินร้อยละ 1 ต่อปี
ค่าปรับการผิดนัดชําระหนี้ จากเดิมไม่เกินร้อยละ 1.5 เป็นไม่เกินร้อยละ 0.5 ต่อเดือน
มีผลทั้งกับผู้กู้ยืมรายใหม่และผู้ที่กําลังชําระหนี้คืนอยู่ นอกจากนี้ ผู้กู้ยืม กยศ.
สามารถเลือกประเภทการศึกษาได้หลากหลายมากขึ้น ครอบคลุมถึงหลักสูตรอาชีพและการเรียนรู้ตลอดชีวิต
โดยไม่ต้องมีผู้ค้ําประกันในทุกกรณี
ตลอดจนสามารถแก้ไขโครงสร้างหนี้เพื่อผ่อนชําระคืนได้ตามกําลังสอดคล้องกับความสามารถในการหารายได้
มีระยะเวลาปลอดหนี้ รวมถึงผ่อนผันการชําระหนี้ได้ในทุกช่วงเวลาอีกด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำนักงานสลากฯ ชี้แจง ความแตกต่างระหว่างสลากดิจิทัล กับ สลากโครงการสลาก 80
วันอังคารที่ 4 เมษายน 2566
04/04/2566
สํานักงานสลากฯ ชี้แจง ความแตกต่างระหว่างสลากดิจิทัล กับ สลากโครงการสลาก 80
กรณีการซื้อสลากที่มีตราประทับแล้วเกิดปัญหาขึ้นเงินรางวัลไม่ได้ อาจเกิดจากการเข้าใจที่คลาดเคลื่อนสับสนระหว่างสลากที่จําหน่ายในโครงการสลาก 80 กับสลากดิจิทัล พร้อมทั้งได้ชี้แจงให้ทราบถึงความแตกต่าง
วันนี้ (4 เมษายน 2566) ที่สํานักงานสลากกินแบ่งรัฐบาล พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวต่อผู้สื่อข่าวถึงกรณีการซื้อสลากที่มีตราประทับแล้วเกิดปัญหาขึ้นเงินรางวัลไม่ได้ อาจเกิดจากการเข้าใจที่คลาดเคลื่อนสับสนระหว่างสลากที่จําหน่ายในโครงการสลาก 80 กับสลากดิจิทัล พร้อมทั้งได้ชี้แจงให้ทราบถึงความแตกต่าง ดังนี้
สลากที่จําหน่ายในโครงการสลาก 80
- ผู้ซื้อเลือกซื้อสลากแบบใบจากจุดจําหน่ายของโครงการสลาก 80 ทั่วประเทศ (ปัจจุบันมี 1,129 จุดจําหน่าย) ซึ่งขายในราคาไม่เกิน 80 บาททุกใบ
- ชําระเงินผ่านแอปพลิเคชันเป๋าตัง
- เมื่อถูกรางวัล ผู้ซื้อสลากจะต้องนําใบสลากที่ถูกรางวัลไปขอรับเงินรางวัลเท่านั้น ไม่สามารถนําข้อมูลของสลากที่อยู่ในแอปพลิเคชันเป๋าตังไปขอรับเงินรางวัล
- สามารถขึ้นเงินรางวัลได้ที่ สํานักงานสลากกินแบ่งรัฐบาล (สนามบินน้ํา) ธนาคารกรุงไทย ธนาคารเพื่อการเกษตรและสหกรณ์การเกษตร และธนาคารออมสิน ทุกสาขาทั่วประเทศ
สลากดิจิทัล
- ผู้ซื้อเลือกซื้อสลากแบบดิจิทัลจากแอปพลิเคชันเป๋าตังโดยตรง
- ซื้อชําระเงินค่าซื้อสลากโดยชําระเงินผ่าน แอปพลิเคชันเป๋าตัง
- ผู้ซื้อจะได้รับข้อมูลของใบสลากที่ซื้อไว้ปรากฏในแอปพลิเคชันเป๋าตัง
- สามารถขึ้นเงินรางวัลได้โดยการเลือกการขึ้นเงินรางวัลจากการโอนเงินเข้า G-Wallet หรือหากต้องการมาขึ้นเงินรางวัลที่สํานักงานสลากกินแบ่งรัฐบาล จะต้องนําข้อมูลของสลากที่ปรากฎในแอปพลิเคชันเป๋าตังพร้อมบัตรประชาชนมาแสดงเพื่อขอรับเงินรางวัล
ผู้อํานวยการสํานักงานสลากกินแบ่งรัฐบาล กล่าวต่อไปอีกว่า กรณีสลากที่ประทับตรา เป็นสลากที่จําหน่ายในโครงการสลาก 80 ซึ่งสํานักงานฯ จัดทําขึ้นเพื่อให้ผู้ซื้อสามารถซื้อสลากได้ในราคา 80 บาท ขณะนี้สํานักงานฯ มีจุดจําหน่ายสลากตามโครงการ จํานวน 1,129 จุดทั่วประเทศ ประชาชนสามารถค้นหาจุดจําหน่าย ได้จากเว็บไซต์สํานักงานฯ www.glo.or.th หรือสอบถามที่ ศูนย์ Call Center 0-2528-9999 สําหรับสลากในโครงการสลาก 80 ทุกใบ ทุกหมายเลข ราคา 80 บาท โดยผู้ซื้อจะได้ใบสลากมาครอบครอง สําหรับการขึ้นเงินรางวัล ต้องนําใบสลากมาขึ้นรางวัลเท่านั้น จึงขอให้ประชาชนมั่นใจได้ว่า สลากที่มีตราประทับทุกใบ สามารถขึ้นเงินรางวัลได้ทุกช่องทางของสํานักงานฯ อย่างแน่นอน
รัฐบาลไทย-ข่าวทำเนียบรัฐบาล-ท่าอากาศยานดอนเมือง ปรับเปลี่ยนช่องทางเข้าอาคารจอดรถ 7 ชั้น ตั้งแต่วันที่ 9 เมษายน 2566 ระหว่างเวลา 04.00 - 07.00 น.
วันอังคารที่ 4 เมษายน 2566
ท่าอากาศยานดอนเมือง ปรับเปลี่ยนช่องทางเข้าอาคารจอดรถ 7 ชั้น ตั้งแต่วันที่ 9 เมษายน 2566 ระหว่างเวลา 04.00 - 07.00 น.
...
ท่าอากาศยานดอนเมือง ปรับช่องทางเข้าอาคารจอดรถ 7 ชั้น ตั้งแต่วันที่ 9 เม.ย. 66 ระหว่างเวลา 04.00 - 07.00 น.
ท่าอากาศยานดอนเมือง กระทรวงคมนาคม ได้มีการบริหารจัดการการจราจรเพื่อลดปัญหาการจราจรติดขัดบริเวณหน้าชานชาลาขาออกชั้น 3 อาคารผู้โดยสารภายในประเทศ โดยจะมีการปรับช่องทางเข้าอาคารจอดรถ 7 ชั้น จากเดิมใช้ช่องทางเข้าชั้น 3 เส้นทางเชื่อมต่อกับอาคารผู้โดยสารภายในประเทศขาออก เปลี่ยนมาใช้ช่องทางเข้าในชั้น 1 แทน ทั้งนี้จะเริ่มการปรับเปลี่ยนเส้นทางดังกล่าว ตั้งแต่วันที่ 9 เม.ย. 66 ระหว่างเวลา 04.00 - 07.00 น. เท่านั้น นอกจากเวลาดังกล่าว ผู้ใช้บริการสามารถใช้เส้นทางเข้าอาคารจอดรถได้ตามปกติ ทั้งนี้ เพื่อความสะดวก รวดเร็ว ของผู้โดยสาร ท่าอากาศยานดอนเมืองได้จัดเจ้าหน้าที่อํานวยความสะดวกแนะนําตลอดเส้นทางอีกด้วย ท่าอากาศยานดอนเมือง ขออภัยในความไม่สะดวกมา ณ ที่นี้
รัฐบาลไทย-ข่าวทำเนียบรัฐบาล-เปิดการอบรมการประเมินคุณธรรมและความโปร่งใสของหน่วยงานรัฐ (ITA)
วันอังคารที่ 4 เมษายน 2566
เปิดการอบรมการประเมินคุณธรรมและความโปร่งใสของหน่วยงานรัฐ (ITA)
เปิดการอบรมการประเมินคุณธรรมและความโปร่งใสของหน่วยงานรัฐ (ITA)
วันนี้ (4 เม.ย. 66 ) นางสาวกรรวี สิทธิชีวภาค ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดกิจกรรมฝึกอบรมเชิงปฏิบัติการและเทคนิควิธีการเกี่ยวกับการประเมินคุณธรรมและความโปร่งใสในการดําเนินการงานของหน่วยงาภาครัฐ (Integrity and Transparency Assessment – ITA) ประจําปีงบประมาณพ.ศ. 2566 เพื่อเตรียมความพร้อมในการสร้างความรู้ ความเข้าใจในรายละเอียด วิธีการ และเทคนิคการประเมิน ITA ให้เป็นไปตามเกณฑ์ที่สํานักงานป.ป.ช. กําหนด ตลอดจนแลกเปลี่ยนองค์ความรู้ในการดําเนินการส่งเสริมคุณธรรมและความโปร่งใสในหน่วยงานให้มีประสิทธิภาพ จัดโดย สํานักงานคณะกรรมกการป้องกันและปราบปรามการทุจริตแห่งชาติ ณ ห้องลาเวนเดอร์ 1 ชั้น 3 อาคารทีเค 3 โรงแรมทีเค พาเลซ & คอนเวนชั่น ถนนแจ้งวัฒนะ กรุงเทพฯ
_________________
รัฐบาลไทย-ข่าวทำเนียบรัฐบาล-ยกเว้นค่าทางด่วนทางพิเศษบูรพาวิถีและกาญจนาภิเษก(บางพลี-สุขสวัสดิ์) เป็นเวลา 7 วัน อำนวยความสะดวกประชาชนเดินทางในช่วงเทศกาลสงกรานต์
วันอังคารที่ 4 เมษายน 2566
04/04/2566
ยกเว้นค่าทางด่วนทางพิเศษบูรพาวิถีและกาญจนาภิเษก(บางพลี-สุขสวัสดิ์) เป็นเวลา 7 วัน อํานวยความสะดวกประชาชนเดินทางในช่วงเทศกาลสงกรานต์
ยกเว้นค่าทางด่วนทางพิเศษบูรพาวิถีและกาญจนาภิเษก(บางพลี-สุขสวัสดิ์) เป็นเวลา 7 วัน อํานวยความสะดวกประชาชนเดินทางในช่วงเทศกาลสงกรานต์
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 4 เม.ย. 66 ได้รับทราบการยกเว้นค่าผ่านทางพิเศษตามประกาศกระทรวงคมนาคม สําหรับทางพิเศษบูรพาวิถี และทางพิเศษกาญจนาภิเษก(บางพลี-สุขสวัสดิ์) ในช่วงเทศกาลสงกรานต์ พ.ศ. 2566 ตั้งแต่วันที่ 12 เม.ย. 66 เวลา 0.01 น. ถึงวันที่ 18 เม.ย. 66 เวลา 24.00 น. รวม 7 วัน
ทั้งนี้ เพื่อเป็นการแก้ไขปัญหาการจราจรติดขัดของทางพิเศษ และอํานวยความสะดวกการเดินทางให้กับประชาชนในช่วงเทศกาลสงกรานต์ และเรื่องนี้ได้ผ่านการเห็นชอบจากคณะกรรมการการทางพิเศษแห่งประเทศไทย (คณะกรรมการ กทพ.) แล้ว ซึ่งกระทรวงคมนาคมได้ประเมินว่า ตลอด 7 วันข้างต้น จะมีปริมาณการใช้ทางพิเศษรวม 2,578,394 คัน เฉลี่ย 368,342 คันต่อวัน รวมเป็นรายได้ที่ กทพ.ไม่ได้เรียกเก็บตลอด 7 วันรวม รวม 105.22 ล้านบาท
อย่างไรก็ตาม จะเกิดประโยชน์ที่คาดว่าจะได้รับทั้งด้านค่าใช้จ่ายจากการใช้รถ และการประหยัดเวลาในการเดินทางคิดเป็นมูลค่ารวม 123.98 ล้านบาท แยกเป็นประโยชน์ที่ได้รับจากการยกเว้นค่าผ่านทางพิเศษบูรพาวิถี 51.19 ล้านบาท และจากทางพิเศษกาญจนาภิเษก (บางพลี-สุขสวัสดิ์) 72.79 ล้านบาท
รัฐบาลไทย-ข่าวทำเนียบรัฐบาล-ผู้ประกันตนฉีดวัคซีนป้องกัน “โรคพิษสุนัขบ้า” ฟรี! ณ สถานพยาบาลตามสิทธิ
วันอังคารที่ 4 เมษายน 2566
ผู้ประกันตนฉีดวัคซีนป้องกัน “โรคพิษสุนัขบ้า” ฟรี! ณ สถานพยาบาลตามสิทธิ
.....
สํานักงานประกันสังคม จัดบริการฉีดวัคซีนป้องกันโรคพิษสุนัขบ้า สําหรับผู้ประกันตน ณ สถานพยาบาลตามสิทธิ โดยไม่เสียค่าใช้จ่าย ซึ่งสามารถฉีดวัคซีนได้ทั้งก่อนและหลังโดนกัด
.
กรณี ผู้ที่ไม่สามารถเข้ารับบริการฉีดวัคซีนในสถานพยาบาลตามสิทธิได้ ให้สํารองค่าใช้จ่ายไปก่อน แล้วยื่นเรื่องเบิกเงินคืนได้ “เฉพาะเข็มแรก” เท่านั้น
.
เนื่องจากโรคดังกล่าว ไม่แสดงอาการทันทีหลังถูกกัด หากแสดงอาการป่วยแล้วจะไม่มีทางรักษา อัตราการเสียชีวิต 100% ดังนั้น เมื่อถูกกัดควรรีบไปพบแพทย์เพื่อรับการฉีดวัคซีนป้องกันโรคพิษสุนัขบ้าทันที หรืออย่างช้าภายใน 2 วัน และฉีดวัคซีนให้ครบตามกําหนดอย่างเคร่งครัด
.
ทั้งนี้ หน่วยงานที่เกี่ยวข้อง ได้ดําเนินการเฝ้าระวัง ป้องกัน และควบคุมโรคพิษสุนัขบ้า ภายใต้โครงการสัตว์ปลอดโรคคนปลอดภัย จากโรคพิษสุนัขบ้า ตามพระปณิธาน สมเด็จเจ้าฟ้าฯ กรมพระศรีสวางควัฒน วรขัตติยราชนารี และตั้งเป้าการฉีดวัคซีนแก่สุนัขและแมวให้ได้อย่างน้อย 80% พร้อมดําเนินการเก็บตัวอย่างสัตว์ที่แสดงอาการน่าสงสัยทุกตัวส่งตรวจวินิจฉัย
.
อ่านเพิ่มเติม คลิกhttps://www.thaigov.go.th/news/contents/details/66880
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. เชิดชูเกียรติ ข้าราชการพลเรือน - ลูกจ้างประจำดีเด่น ประจำปี 2565 เนื่องในวันข้าราชการพลเรือน
วันอังคารที่ 4 เมษายน 2566
สธ. เชิดชูเกียรติ ข้าราชการพลเรือน - ลูกจ้างประจําดีเด่น ประจําปี 2565 เนื่องในวันข้าราชการพลเรือน
สธ. เชิดชูเกียรติข้าราชการพลเรือนดีเด่น และลูกจ้างประจําดีเด่น ประจําปี 2565 จํานวน 107 ราย พร้อมจัดพิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่น สังกัดสํานักงานปลัดกระทรวง (ส่วนกลาง) และกรมในสังกัดกระทรวงสาธารณสุข จํานวน 23 ราย
กระทรวงสาธารณสุข เชิดชูเกียรติข้าราชการพลเรือนดีเด่น และลูกจ้างประจําดีเด่น ประจําปี 2565 จํานวน 107 ราย พร้อมจัดพิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่น สังกัดสํานักงานปลัดกระทรวง (ส่วนกลาง) และกรมในสังกัดกระทรวงสาธารณสุข จํานวน 23 ราย เนื่องในวันข้าราชการพลเรือน เพื่อเผยแพร่เกียรติคุณผู้ปฏิบัติหน้าที่โดยใช้ความรู้ ความสามารถ มีจริยธรรมและจิตสาธารณะ ก่อให้เกิดประโยชน์แก่ส่วนรวมและประเทศชาติ
วันนี้ (4 เมษายน 2566) ที่ กรมสนับสนุนบริการสุขภาพ กระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานพิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ประจําปี 2565 โดยมี นายแพทย์ทวีศิลป์ วิษณุโยธิน รองปลัดกระทรวงสาธารณสุข คณะผู้บริหารและเจ้าหน้าที่ เข้าร่วมงาน
นายแพทย์โอภาส กล่าวว่า วันที่ 1 เมษายน ของทุกปี เป็นวันข้าราชการพลเรือน กระทรวงสาธารณสุขได้จัดพิธีมอบเกียรติบัตรและเข็มเชิดชูเกียรติแก่ข้าราชการพลเรือนดีเด่น ประจําปี พ.ศ. 2565 ให้กับผู้ที่ได้รับคัดเลือกเป็นข้าราชการพลเรือนดีเด่น สังกัดสํานักงานปลัดกระทรวง (ส่วนกลาง) และกรมในสังกัดกระทรวงสาธารณสุข จํานวน 23 ราย เพื่อยกย่องและเผยแพร่เกียรติคุณ รวมถึงสร้างขวัญกําลังใจให้แก่ข้าราชการในสังกัดที่มีความประพฤติดี เสียสละ และอุทิศตนเพื่อประโยชน์ส่วนรวม มีผลการปฏิบัติงานโดดเด่นเป็นที่ประจักษ์และเป็นที่ยอมรับทั้งในหน้าที่ราชการและการให้บริการประชาชน และเป็นแบบอย่างที่ดีแก่ข้าราชการโดยทั่วไป
“ขอแสดงความยินดีกับผู้ที่ได้รับเกียรติบัตรและเข็มเชิดชูเกียรติข้าราชการพลเรือนดีเด่นประจําปี 2565 ทุกท่าน ซึ่งล้วนเป็นบุคคลที่ได้ใช้ความรู้ ความสามารถ และความคิดสร้างสรรค์ในการสร้างผลงาน ตลอดจนปรับปรุงพัฒนางานให้มีประสิทธิภาพ อีกทั้งยังมีพฤติกรรมที่แสดงให้เห็นถึงการครองตน ครองคน และครองงาน เป็นผู้ที่มีจริยธรรมและจิตสาธารณะ ก่อให้เกิดประโยชน์แก่ส่วนรวมและประเทศชาติ สมดังคุณสมบัติของการเป็นข้าราชการพลเรือนดีเด่นทุกประการ” นายแพทย์โอภาสกล่าว
ทั้งนี้ ข้าราชการในสังกัดกระทรวงสาธารณสุข ที่ได้รับคัดเลือกเป็นข้าราชการพลเรือนดีเด่น และลูกจ้างประจําดีเด่น ประจําปี พ.ศ. 2565 รวมทั้งสิ้น 107 ราย ประกอบด้วย 1.ผู้ได้รับการคัดเลือกสังกัดสํานักงานปลัดกระทรวง (ส่วนกลาง) และกรมในสังกัดกระทรวงสาธารณสุข รวมจํานวน 23 ราย 2.ผู้ได้รับการคัดเลือกสังกัดส่วนภูมิภาค จํานวน 84 ราย ซึ่งจะมีผู้ว่าราชการจังหวัด เป็นผู้ประกอบพิธีมอบเกียรติบัตรและเข็มเชิดชูเกียรติ ณ จังหวัดที่ปฏิบัติราชการ
******************** 4 เมษายน 2566
รัฐบาลไทย-ข่าวทำเนียบรัฐบาล-บสย. จับมือ DEPA ยกระดับนวัตกรรมองค์กรสู่ Digital Gateway
วันอังคารที่ 4 เมษายน 2566
04/04/2566
บสย. จับมือ DEPA ยกระดับนวัตกรรมองค์กรสู่ Digital Gateway
บสย. จับมือ DEPA โดยสถาบันส่งเสริมการวิเคราะห์และบริหารข้อมูลขนาดใหญ่ภาครัฐ ยกระดับนวัตกรรมองค์กร สร้างผู้เชี่ยวชาญด้านข้อมูล (Data Specialist) พัฒนานวัตกรรมค้ําประกันสินเชื่อ
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย รศ.ดร.ธีรณี อจลากุล ผู้อํานวยการสถาบันส่งเสริมการวิเคราะห์และบริหารข้อมูลขนาดใหญ่ภาครัฐ (GBDi) สํานักงานส่งเสริมเศรษฐกิจดิจิทัล หรือ DEPA ร่วมลงนามบันทึกข้อตกลงความร่วมมือการส่งเสริมและแลกเปลี่ยนองค์ความรู้เพื่อยกระดับสู่องค์กรนวัตกรรมระหว่าง บรรษัทประกันสินเชื่ออุตสาหกรรมขนาดย่อม (บสย.) กับ สํานักงานส่งเสริมเศรษฐกิจดิจิทัล โดย สถาบันส่งเสริมการวิเคราะห์และบริหารข้อมูลขนาดใหญ่ภาครัฐ (GBDi)
นายสิทธิกร กล่าวว่า บสย. มีฐานข้อมูลด้านบริการค้ําประกันสินเชื่อจํานวนมากจากภารกิจการให้บริการ “ค้ําประกันสินเชื่อ” มานานกว่า 30 ปี ซึ่งการขับเคลื่อนของ บสย. ในวันนี้ต้องก้าวให้ทันด้วยเทคโนโลยีทางการเงิน หรือ Fin Tech (Financial Technology) เพื่อช่วยผู้ประกอบการ SMEs เข้าถึงสินเชื่อได้มากขึ้นและรวดเร็ว โดยผนึกความร่วมมือกับ GBDi ซึ่งเป็นสถาบันที่มีความเชี่ยวชาญด้านการบริหารและวิเคราะห์ข้อมูล และเป็นศูนย์กลาง Ecosystem ด้าน Data Platform จะช่วยให้ บสย.สามารถขับเคลื่อนนวัตกรรมในการพัฒนา บสย. Scoring ร่วมกับหน่วยงานพันธมิตร การพัฒนาผลิตภัณฑ์และบริการโดยใช้ข้อมูลเป็นฐานในการวิเคราะห์และออกแบบนวัตกรรมในมิติต่าง ๆ ให้เกิดประสิทธิผลสูงสุดต่อผู้ประกอบการ SMEs
การลงนามความร่วมมือครั้งนี้ บสย.จะได้รับการส่งเสริมและสนับสนุนขีดความสามารถของบุคลากรในด้านความเชี่ยวชาญข้อมูล (Data specialist) โดยพัฒนา Data Champion ให้มีความรู้ด้านการบริหารธรรมาภิบาลข้อมูล (Data Governance) ควบคู่กับทักษะด้านการวิเคราะห์และข้อมูล (Data Analytics) เพื่อออกแบบการให้ความช่วยเหลือผู้ประกอบการให้เติบโตได้เข้มแข็ง ยั่งยืนต่อไป